機場快線 (多倫多)

|}
|}
多倫多嘅機場快線係加拿大安大略大多倫多地區嘅一條鐵路，連接多倫多嘅聯合車站同密西沙加市嘅多倫多皮爾遜國際機場，由都市聯通營運，2015年通車，係北美第一條機場聯絡軌道系統專用嘅路線。全線4個站，全長23.3公里。

雖然話條線係都市聯通嘅  計劃嘅一部分，但係可以咁快起好，其實係因為政府想趕得切 2015 年度泛美運動會開幕。

簡史 
 1989年　安省運輸部有關點樣整合市內、區域同機場間嘅公共交通嘅研究報告完成
 1990年　寫畀多倫多湖濱發展當局，有關有冇可能用 GO 火車嘅  線接駁到機場嘅研究報告完成
 1991年　安省運輸部有關有冇可能由多倫多地下鐵嘅  線接駁到機場嘅研究報告完成
 2001年　 項目招標
 2003年　項目判咗畀魁省嘅 
 2010年　 宣佈項目爛尾，項目轉畀都市聯通全權負責
 2011年3月1號　都市聯通宣佈柴油列車嘅供應商判咗畀住友商事同日本車輛
 2011年8月　反對都市聯通用柴油列車嘅廣告投訴勝訴
 2011年10月24號　建築工程開始
 2012年11月19號　反對都市聯通用柴油列車嘅司法覆核敗訴
 2015年6月6號　喺泛美運動會開幕之前準時完工啟用，標準單程車費27加元
 2016年3月9號　因乘客量不足等等理由，車費減半

車站一覽

運作 
喺2022年，機場快線服務時間係每日 0455 到 2300，由聯合車站搭到機場全程大約25分鐘車程，受疫情影響每30分鐘一班車。

2022年搭哂全程嘅成人標準單程車費係12.35加元，Presto 卡優惠價9.25加元；12歲或以下小童免費。亦設其他優惠。

機場快線係喺多倫多入便分段收費嘅少數交通公具之一，用 Presto 卡落車要拍卡。

用車 
呢條線目前用嘅係日本車輛製造嘅北美版柴油列車，乎合美國環保局柴油車第四期排放標準，將來可以改裝做電氣列車。呢款列車嘅最高時速係 144.8 公里，但係因為路線有彎曲路段，最快只會開 90 公里。車廂設計係載客 53 或 60 人，每組列車由2至3個車廂組成，實際總載客量 115 至 173 人。

出面網站

攷 

加拿大鐵路
大多倫多地區
多倫多